I 1959 slo de Paraguay i det søramerikanske mesterskapet, og de slo også Bolivia overlegent, men de tapte resten av kampene og leverte nok en svak plassering, denne gangen femteplass. Samme år ble det arrangert et ekstramesterskap, og dette vant Uruguay foran Argentina og et markant redusert Brasil. Deretter ble det kvalifisering om å være med til VM i 1962 i Chile. For Uruguay besto kvalifiseringen av hjemme- og bortekamp mot Bolivia. Etter uavgjort i La Paz, vant Uruguay 2–1 i Montevideo.